Blaze7451/Wiki-th-20250601 huggingface dataset:
ไฮโดรเจนไอโอไดด์

ไฮโดรเจนไอโอไดด์ (HI) เป็นสารประกอบขนาดสองอะตอม สารละลายของ HI เรียกว่ากรดไอโอไฮโดรอิก (iohydroic acid) หรือ กรดไฮโดรไอโอดิก (hydroiodic acid) มีฤทธิ์เป็นกรดแก่ อย่างไรก็ตามไฮโดรเจนไอโอไดด์นั้นมีสถาะเป็นก๊าซที่สภาวะมาตรฐานแต่กรดไอโอไฮโดรอิกเป็นสารละลาย HI ใช้ในการสังเคราะห์สารอินทรีย์และอนินทรีย์โดยเป็นแหล่งของไอโอดีนและใช้ในการทำปฏิกิริยารีดักชัน

**อ้างอิง**
 Nishikata, E., T.; Ishii, and T. Ohta.  “Viscosities of Aqueous Hydrochloric Acid Solutions, and Densities and Viscosities of Aqueous Hydroiodic Acid Solutions”.  J. Chem. Eng. Data.  26.  254-256.  1981.

**แหล่งข้อมูลอื่น**
  International Chemical Safety Card 1326
หมวดหมู่:สารประกอบไฮโดรเจน
คลอโรฟอร์ม

คลอโรฟอร์ม หรือที่รู้จักกันในชื่อ ไตรคลอโรมีเทน (trichloromethane: TCM) เป็นสารประกอบที่มีสูตรเคมี CHCl3 ไม่เกิดการเผาไหม้ในบรรยากาศปกติยกเว้นเมื่อผสมกับสารที่ไวไฟกว่าอื่น ๆ เป็นสารประกอบในกลุ่มไตรฮาโลมีเทน
คลอโรฟอร์มมีประโยชน์ใช้งานหลายอย่าง เป็นสารตั้งต้น ตัวทำปฏิกิริยา และเป็นตัวทำละลาย ไตรคลอโรมีเทนเป็นสารควบคุมเพราะเป็นอันตรายต่อสิ่งแวดล้อม

**โครงสร้างของโมเลกุล**
โมเลกุลมีโครงสร้างเป็นปิรามิดฐานสามเหลี่ยมที่มี  C3v ที่สมมาตร

**อ้างอิง**

**แหล่งข้อมูลอื่น**
 Chloroform "The Molecular Lifesaver" – An article at Oxford University providing facts about chloroform.- Chloroform Administration – a short film of anaesthetic chloroform application, filmed in  the 1930s- Concise International Chemical Assessment Document 58
*IARC Summaries & Evaluations:  Vol. 1 (1972),  Vol. 20 (1979),  Suppl. 7 (1987),  Vol. 73 (1999)
*00
*0127- NIST Standard Reference Database
หมวดหมู่:ออร์กาโนคลอไรด์
หมวดหมู่:ตัวทำละลาย
เกรตเตอร์แดนวัน

Greater Than One
เกรตเตอร์แดนวัน (Greater Than One) GTO เป็นวงดนตรีอีเลกโทรนิกแดนซ์ จากอังกฤษ ประกอบด้วยสมาชิก ลี นิวแมน และ ไมเคิล เวลส์ ก่อตั้งขึ้นเมื่อปี 1985 ออกขายอัลบั้มชุดแรกในปี 1985 ชื่ออัลบั้ม Lay Your Penis Down และ อัลบั้ม All The Masters Licked Me และ อัลบั้ม G-Force ในปี 1989 และ ออกขายซิงเกิลชุด Tricky Disco ในปี 1990 ในนามชื่อ Tricky Disco ต่อมา  และ ออกอัลบั้ม Headsex ในนามชื่อ เทคโนเฮด (Technohead) ประสบความสำเร็จ กับ  ซิงเกิล  I Wanna Be a Hippy และ ลี นิวแมน ได้เสียชีวิต ในวันที่ 4 สิงหาคม ปี 1995 เธอเสียชีวิตด้วยโรคมะเร็ง ต่อมา ไมเคิล เวลส์ ออกขายอัลบั้มชุด Phunk Box ในชื่อ The Man

**แหล่งข้อมูลอื่น**
 Official site
หมวดหมู่:กลุ่มดนตรีอิเล็กทรอนิกส์สัญชาติอังกฤษ
คลอโรมีเทน

คลอโรมีเทน หรือที่เรียกว่า เมทิลคลอไรด์ (R-40 หรือ HCC 40) เป็นสารประกอบอินทรีย์ที่เรียกว่าฮาโลอัลเคน ครั้งหนึ่งเป็นสารทำความเย็นที่ใช้กันอย่างแพร่หลาย เป็นสารไม่มีสีที่ไวไฟมากและมีกลิ่นหวานเล็กน้อย ซึ่งอาจสามารถรับรู้ได้ในระดับที่เป็นเป็นพิษ เนื่องจากความกังวลเกี่ยวกับความเป็นพิษนี่เองจึงได้เลิกใช้ผลิตผลิตภัณฑ์สำหรับครัวเรือน

**อ้างอิง**

**แหล่งข้อมูลอื่น**
 04- 0403-  Data sheet at inchem.org-  Toxicological information-  Information about chloromethane-  Concise International Chemical Assessment Document 28 on chloromethane-  IARC Summaries & Evaluations Vol. 71 (1999)- Ohligschläger et al. (2020). Chloromethanes. In Ullmann's Encyclopedia of Industrial Chemistry. doi:10.1002/14356007.a06_233.pub4
หมวดหมู่:แก๊สเรือนกระจก
หมวดหมู่:สารก่อมะเร็งกลุ่ม 3 โดย IARC
หมวดหมู่:ออร์กาโนคลอไรด์
คาร์บอนเตตระฟลูออไรด์

เตตระฟลูออโรมีเทน หรือ คาร์บอนเตตระฟลูออไรด์ เป็นสารฟลูออโรคาร์บอนอย่างง่ายที่สุด (CF4) มีพันธะทางเคมีที่แข็งแรกเนื่องจากเป็นพันธะระหว่างคาร์บอนกับฟลูออรีน สามารถจัดอยู่ในกลุ่มสารฮาโลอัลเคนหรือฮาโลมีเทน  เนื่องจากพันธะระหว่างคาร์บอนและฟลูออรีนถึงสี่พันธะและค่าอิเล็กโตรเนกาติวิตีของฟลูออรีนที่สุด คาร์บอนในโมเลกุลนี้จึงมีประจุบวกอย่างมีนัยสำคัญซึ่งทำให้ทำให้มีลักษณะของพันธะไอออนิก เตตระฟลูออโรมีเทนเป็นแก๊สเรือนกระจก

**อ้างอิง**

**แหล่งข้อมูลอื่น**
05- National Pollutant Inventory – Fluoride and compounds fact sheet- Data from Air Liquide date=2011-07-21 - Vapor pressure graph at Air Liquide- MSDS at Oxford University- Protocol for measurement of tetrafluoromethane and hexafluoroethane from primary aluminium production- Chemical and physical properties table-  WebBook page for CF4
หมวดหมู่:แก๊สเรือนกระจก
หมวดหมู่:ฟลูออไรด์
ฟลูออโรมีเทน

ฟลูออโรมีเทน (หรือชื่ออื่นๆ ดังนี้ เมทิลฟลูออไรด์ หรือ ฟรีออน 41 ฮาโลคาร์บอน-41 และ HFC-41) เป็นสารประกอบที่ไม่เป็นพิษ ควบแน่นได้และติดไฟได้ที่สภาวะมาตรฐาน (STP) ใช้ในอุตสาหกรรมสารกึ่งตัวนำและผลิตภัณฑ์อิเล็กทรอนิกส์  ฟลูออโรมีแทนสามารถแตกตัวให้ฟลูออไรด์ได้เมื่อได้รับคลื่นวิทยุและจะกัดซิลิกอนให้เป็นตามแบบที่ต้องการได้

**อ้างอิง**

**แหล่งข้อมูลอื่น**
  Thermochemical data at chemnet.ru-  CAS DataBase List METHYL FLUORIDE at ChemicalBook
หมวดหมู่:แก๊ส
หมวดหมู่:ออร์กาโนฟลูออไรด์
ไดฟลูออโรมีเทน

ไดฟลูออโรมีเทน (หรือเขียนโดยย่อเป็น HFC-32 และ R-32) เป็นสารประกอบอินทรีย์ในกลุ่มไดฮาโลเจนอัลเคน มีโครงสร้างหลักจากมีเทนแต่ว่าสองอะตอมไฮโดรเจนถูกแทนที่ไปด้วยฟลูออรีน มีสูตรเคมีคือ  CH2F2 แทนที่จะเป็น CH4 อย่างมีเทน ใช้เป็นสารทำความเย็น เมื่อผสมกับ pentafluoroethane จะได้สารหล่อเย็น R-410A ซึ่งใช้แทนฟรีออนในระบบทำความเย็น สารนี้ไม่ทำลายชั้นโอโซนแต่ทำให้โลกร้อนได้มากกว่าคาร์บอนไดออกไซด์ถึง 550 เท่า 

**อ้างอิง**

**แหล่งข้อมูลอื่น**
  Flammability Measurements of Difluoromethane in Air at 100 °C date=2016-09-20 -  Difluoromethane at Gas Encyclopaedia date=2016-03-03 -  IR absorption spectra date=2006-10-13 - SDS Data sheet
หมวดหมู่:ออร์กาโนฟลูออไรด์
หมวดหมู่:แก๊สเรือนกระจก
ราชวงศ์อ็องฌู

ไฟล์:Gilgenkreuz.jpg|thumb|240px|สัญลักษณ์ที่ใช้บนเหรียญโดยชาร์ลส์ที่ 2 แห่งอ็องฌูและพระมหากษัตริย์แห่งราชอาณาจักรเนเปิลส์
ราชวงศ์อ็องฌู หรือ ราชวงศ์อ็องเฌอแว็ง (Andegavinus, ˈændʒəvɪn (จากภาษาฝรั่งเศสเก่าจากภาษาละตินยุคกลางที่มาจากคำว่า Andegavia, อ็องฌู, ฝรั่งเศส); House of Anjou) เป็นชื่อที่ใช้สำหรับผู้ที่พำนักอยู่ที่อ็องฌูที่เดิมเป็นส่วนหนึ่งของราชอาณาจักรฝรั่งเศส และรวมทั้งผู้ที่พำนักอยู่ที่อ็องเฌ (Angers) ด้วย
นอกจากนั้นแล้วก็ยังเป็นคำที่ใช้สำหรับตระกูลจากสมัยกลางหลายตระกูลที่เริ่มมาจากเคานต์ (หรือดยุคตั้งแต่ ค.ศ. 1360) ของทางตะวันตกของอ็องฌู ซึ่งใช้คำว่า “อ็องเฌอแว็ง” (angevin) เป็นคำคุณศัพท์ ราชวงศ์อ็องฌูสืบเชื้อสายมาจากขุนนางชื่อ “แองเชลแจร์” (Ingelger) 
ราชวงศ์อ็องฌูต่อมาขยายอำนาจการปกครองในบริเวณที่กว้างออกไปจากอ็องฌูเป็นอันมากที่รวมทั้งราชอาณาจักรอังกฤษ ราชอาณาจักรไอร์แลนด์ ราชอาณาจักรฮังการี ราชอาณาจักรโครเอเชีย ราชอาณาจักรโปแลนด์ ราชอาณาจักรเนเปิลส์และซิซิลี ราชอาณาจักรอัลเบเนีย และ ราชอาณาจักรเยรูซาเลม- ราชวงศ์อ็องฌูที่หนึ่ง (ค.ศ. 1128-ค.ศ. 1485) หรือที่เรียกว่าราชวงศ์แพลนทาเจเน็ทปกครองราชอาณาจักรอังกฤษตั้งแต่รัชสมัยของสมเด็จพระเจ้าเฮนรีที่ 2 ที่เริ่มตั้งแต่ปี ค.ศ. 1154 จนกระทั่งเมื่อราชวงศ์ทิวดอร์ขึ้นมามีอำนาจหลังจากการเสด็จสวรรคตของสมเด็จพระเจ้าริชาร์ดที่ 3 ในยุทธการบอสเวิร์ธฟิลด์ในปี ค.ศ. 1485 นอกจากอังกฤษแล้วราชวงศ์อ็องฌูที่หนึ่งก็ยังปกครองไอร์แลนด์และอ้างสิทธิในเยรูซาเลม- ราชวงศ์อ็องฌูที่สอง (ค.ศ. 1246-ค.ศ. 1435) หรือสายอาวุโสของราชวงศ์อ็องฌูเป็นสาขาหนึ่งของราชวงศ์กาเปเตียงที่ก่อตั้งโดยชาร์ลส์ เคานท์แห่งอ็องฌูพระราชโอรสองค์สุดท้องในพระเจ้าหลุยส์ที่ 8 แห่งฝรั่งเศส ในช่วงนี้ราชวงศ์กาเปเตียง-อ็องฌูปกครองราชอาณาจักรฮังการี ราชอาณาจักรโครเอเชีย ราชอาณาจักรโปแลนด์ และราชอาณาจักรเนเปิลส์และซิซิลี- ราชวงศ์อ็องฌูที่สาม (ค.ศ. 1350-ค.ศ. 1480) หรือสายเล็กของราชวงศ์อ็องฌูที่ปกครองเนเปิลส์

**อ้างอิง**

**ดูเพิ่ม **
 ราชวงศ์แพลนทาเจเน็ท- ราชวงศ์กาเปเตียง 
หมวดหมู่:ราชวงศ์กาเปเซียง
เบนซีน

เบนซีน เป็นสารประกอบอินทรีย์ที่เป็นสารก่อมะเร็งชนิดหนึ่ง มีสูตรทางเคมีคือ C6H6 บางครั้งอาจเขียนเป็นตัวย่อเป็น  Ph–H เบนซีนไม่มีสีแต่ไวไฟและมีกลิ่นหอมหวาน เนื่องจากเป็นสารก่อมะเร็งจึงไม่นิยมใช้เป็นสารเติมแต่งน้ำมันในปัจจุบัน อย่างไรก็ตามสารนี้เป็นตัวทำละลายในอุตสาหกรรมที่สำคัญและเป็นสารตั้งต้นในการผลิตยา พลาสติก ยางสังเคราะห์และสีย้อม  เบนซีนเป็นองค์ประกอบตามธรรมชาติของปิโตรเลียมและสามารถสังเคราะห์ขึ้นได้จากผลิตภัณฑ์ปิโตรเลียมอื่นๆ เบนซีนเป็นสารประกอบอะโรมาติกชนิดหนึ่ง

**อ้างอิง**

**แหล่งข้อมูลอื่น**
  Benzene at The Periodic Table of Videos (University of Nottingham)-  International Chemical Safety Card 0015-  USEPA Summary of Benzene Toxicity-  NIOSH Pocket Guide to Chemical Hazards- Benzene-  Dept. of Health and Human Services: TR-289: Toxicology and Carcinogenesis Studies of Benzene-  Video Podcast of Sir John Cadogan giving a lecture on Benzene since Faraday, in 1991-  Substance profile- 71-43-2-  NLM Hazardous Substances Databank – Benzene
หมวดหมู่:สารก่อมะเร็ง
หมวดหมู่:สารก่อวิรูป
หมวดหมู่:อะโรมาติกไฮโดรคาร์บอน
หมวดหมู่:อาชีวอนามัยและความปลอดภัย
โทลูอีน

โทลูอีน หรือที่รู้จักกันในชื่อ เมทิลเบนซีน หรือ ฟีนิลมีเทน เป็นของเหลวที่ไม่ละลายในน้ำ กลิ่นคล้ายสีทาบ้าน เป็นสารประกอบอะโรมาติกที่นิยมใช้ในอุตสาหกรรมเป็นสารตั้งต้นและเป็นตัวทำละลาย เช่นเดียวกับตัวทำละลายอื่นๆ โทลูลีนเป็นสารระเหยที่มีคนสูดดมและเกิดอาการเสพติดได้

**คุณสมบัติทางเคมี**
ปฏิกิริยาของโทลูอีนเป็นเช่นเดียวกับอะโรมาติกไฮโดรคาร์บอนทั่วไป คือการแทนที่ที่วงอะโรมาติก  หมู่เมทธิลทำให้โทลูอีนว่องไวต่อปฏิกิริยามากกว่าเบนซีนถึง 25 เท่า ในปฏิกิริยาแบบเดียวกัน  เกิดปฏิกิริยา sulfonation ได้เป็น p-toluenesulfonic acid และ chlorination โดย Cl2เมื่อมี FeCl3 ได้เป็นไอโซเมอร์ชนิดพาราและออร์โธของ chlorotoluene เกิดปฏิกิริยาnitration ได้พาราและออร์โธ- nitrotoluene แต่ถ้าได้รับความร้อนจะกลายเป็นdinitrotoluene และสารที่ใช้ทำระเบิด trinitrotoluene (TNT).
300px
หมู่เมทธิลของโทลูอีนทำปฏิกิริยากับสารอื่นได้หลายตัว เช่นเกิดปฏิกิริยาออกซิเดชันกับ potassium permanganate และกรดเจือจาง (เช่น sulfuric acid) หรือ potassium permanganate กับกรดซัลฟูริกเข้มข้น ทำให้เกิด กรดเบนโซอิกซึ่งเมื่อทำปฏิกิริยาต่อกับ chromyl chloride จะได้ benzaldehyde (Étard reaction).  เกิดปฏิกิริยา Halogenation ในสภาวะที่มีอนุมูลอิสระ ตัวอย่างเช่น N-bromosuccinimide (NBS) เมื่อให้ความร้อนกับโทลูอีนและมี  AIBN ทำให้ได้ benzyl bromide โทลูอีนสามารถทำปฏิกิริยากับธาตุโบรมีน เมื่อมีแสงยูวี (จากแสงแดดโดยตรง) ได้ benzyl bromide โทลูอีนสามารถทำปฏิกิริยากับ HBr และ H2O2 เมื่อมีแสงสว่าง. 
bromination of toluene with hydrobromic acid and hydrogen peroxide in water

**ความเป็นพิษและเมทาบอลิซึม**
ไม่ควรสูดดมไอระเหยของโทลูอีนเพราะส่งผลต่อสุขภาพ ระดับต่ำถึงปานกลางทำให้เหนื่อย สับสน อ่อนเพลีย  อาการคล้ายเมาเหล้า เสียความทรงจำ คลื่นเหียน เบื่ออาหาร สูญเสียการได้ยินและการมองเห็นสี อาการเหล่านี้จะหายไปเมื่อหยุดสัมผัส การหายใจเอาไอระเหยเข้าไปในระดับสูงในเวลาสั้น คลื่นเหียน ล้ม หนือหมดสติ  อาจถึงตายได้
โทลูอีนมีความเป็นพิษน้อยกว่าเบนซีน จึงถูกนำมาใช้แทนที่ในฐานะตัวทำละลายอะโรมาติกในการเตรียมสารเคมี ตัวอย่างเช่น เบนซีนเป็นสารก่อมะเร็ง แต่โทลูอีนมีฤทธิ์เป็นสารก่อมะเร็งน้อยกว่า

**อ้างอิง**
หมวดหมู่:อะโรมาติกไฮโดรคาร์บอน
พระเจ้าชาร์ลที่ 9 แห่งฝรั่งเศส

พระเจ้าชาร์ลที่ 9 แห่งฝรั่งเศส (Charles IX of France) (27 มิถุนายน ค.ศ. 1550 - 30 พฤษภาคม ค.ศ. 1574) เป็นพระมหากษัตริย์แห่งฝรั่งเศสแห่งราชวงศ์วาลัว ผู้ทรงครองราชบัลลังก์ฝรั่งเศสระหว่างวันที่ 5 ธันวาคม ค.ศ. 1560 จนเสด็จสวรรคตเมื่อวันที่ 30 พฤษภาคม ค.ศ. 1574 
พระเจ้าชาร์ลที่ 9 เสด็จพระราชสมภพเมื่อวันที่ 27 มิถุนายน ค.ศ. 1550 ที่พระราชวังแซ็ง-แฌร์แม็ง-อ็อง-แล ประเทศฝรั่งเศส เป็นพระราชโอรสองค์ที่สามในพระเจ้าอ็องรีที่ 2 และ กาเตรีนา เด เมดีชี ทรงเสกสมรสกับเอลีซาเบ็ทแห่งออสเตรีย และมีพระราชธิดาพระองค์เดียวกับเอลีซาเบ็ท คือ มารี เอลีซาแบ็ตแห่งวาลัว พระเจ้าชาร์ลทรงเป็นพระอนุชาของพระเจ้าฟร็องซัวที่ 2 และเป็นพระเชษฐาของพระเจ้าอ็องรีที่ 3 และมาร์เกอริตแห่งวาลัว สมเด็จพระราชินีแห่งฝรั่งเศส

**อ้างอิง**

**ดูเพิ่ม**
 แคทเธอรีน เดอ เมดิชิ- การสังหารหมู่วันเซนต์บาโทโลมิว
หมวดหมู่:บุคคลที่เกิดในปี พ.ศ. 2093
หมวดหมู่:พระมหากษัตริย์ฝรั่งเศส
หมวดหมู่:พระมหากษัตริย์แคนาดา (นูแวลฟร็องส์)
หมวดหมู่:ราชวงศ์วาลัว
หมวดหมู่:ไนต์ออฟเดอะการ์เตอร์
หมวดหมู่:พระมหากษัตริย์ที่ขึ้นครองราชย์ขณะทรงพระเยาว์ในสมัยใหม่
หมวดหมู่:รัชทายาทฝรั่งเศสโดยสันนิษฐาน
แม่แบบ:การจำแนกชั้นทางวิทยาศาสตร์

Image:Biological classification L Pengo-th.svg|150px|The various levels of the scientific classification system.
rect 100 27 225 68 สปีชีส์
rect 100 90 225 132 สกุล
rect 100 154 225 196 วงศ์
rect 100 217 225 259 อันดับ
rect 100 280 225 322 ชั้น
rect 100 344 170 386 ไฟลัม
rect 170 344 225 386 ส่วน
rect 100 407 225 449 อาณาจักร
rect 100 471 225 513 โดเมน
rect 100 534 225 576 ชีวิต
default :Image:Biological classification L Pengo-th.svg
desc none
----
Image:Magnify-clip.png|right
default ขยาย
desc none
พระเจ้าอ็องรีที่ 3 แห่งฝรั่งเศส

พระเจ้าอ็องรีที่ 3 แห่งฝรั่งเศส (langx|fr|Henri III, né Alexandre Édouard; langx|pl|Henryk Walezy; Henrikas Valua; 19 กันยายน ค.ศ. 1551 - 2 สิงหาคม ค.ศ. 1589) ทรงเป็นพระมหากษัตริย์แห่งฝรั่งเศส ตั้งแต่ ค.ศ. 1574 จนกระทั่งพระองค์ถูกลอบปลงพระชนม์ใน ค.ศ. 1589 รวมทั้งทรงเป็นพระมหากษัตริย์แห่งโปแลนด์และแกรนด์ดยุกแห่งลิทัวเนีย ตั้งแต่ ค.ศ. 1573 ถึง ค.ศ. 1575 
พระองค์ทรงเป็นพระราชโอรสองค์ที่ 4 ของพระเจ้าอ็องรีที่ 2 แห่งฝรั่งเศส พระองค์ไม่ได้คาดคิดว่าจะได้สืบราชบังลังก์แห่งฝรั่งเศสและด้วยเหตุนี้ ทรงเป็นผู้ท้าชิงที่ดีสำหรับราชบังลังก์ที่ว่างเปล่าของเครือจักรภพโปแลนด์-ลิทัวเนีย ที่ซึ่งพระองค์ทรงถูกเลือกให้เป็นพระมหากษัตริย์ใน ค.ศ. 1573 ในช่วงที่ทรงปกครองในระยะสั้น พระองค์ทรงลงพระนามใน Henrician Articles เพื่อให้กลายเป็นกฏหมาย ซึ่งเป็นการยอมรับถึงสิทธิ์ของขุนนางโปแลนด์ในการเลือกพระมหากษัตริย์ของพวกเขาอย่างเสรี เมื่อทรงมีพระชนมายุ 22 ปี พระเจ้าอ็องรีทรงสละราชบังลังก์แห่งโปแลนด์ เพื่อสืบราชบังลังก์แห่งฝรั่งเศส เมื่อพระเจ้าชาร์ลที่ 9 แห่งฝรั่งเศส พระเชษฐาของพระองค์ ทรงสวรรคตโดบปราศจากข้อกังขาใด ๆ
ฝรั่งเศสอยู่ในช่วงเวลาแห่งความวุ่นวายโดยสงครามศาสนา และพระราชอำนาจของพระเจ้าอ็องรีถูกบ่อนทำลายโดยกลุ่มฝ่ายการเมืองที่รุนแรงโดยได้รับทุนสนับสนุนโดยมหาอำนาจต่างชาติ: สันนิบาตคาทอลิก(ได้รับสนับสนุนโดยสเปนและพระสันตะปาปา) อูว์เกอโนที่เป็นพวกนิกายโปรเตสแตนต์(ได้รับสนับสนุนโดยอังกฤษและดัตช์) และฝ่าย Malcontents (ซึ่งนำโดยดยุกแห่งอ็องฌูและอาล็องซง พระราชอนุชาของพระเจ้าอ็องรีเอง พรรคของชนชั้นสูงที่นับถือทั้งนิกายคาทอลิกและโปรเตสแตนต์ที่ร่วมมือกันต่อต้านความปราถนาอันแรงกล้าในพระราชอำนาจที่เด็ดขาด(สมบูรณาญาสิทธิราชย์) ของพระมหากษัตริย์) พระเจ้าอ็องรีทรงเป็น politique ด้วยพระองค์เอง โดยให้เหตุผลว่าสถาบันพระมหากษัตริย์ที่เข้มแข็งและให้การยอมรับความต่างทางศาสนาจะช่วยฝรั่งเศสให้รอดพ้นจากการล่มสลาย
ภายหลังจากการเสียชีวิตของฟร็องซัว ดยุกแห่งอ็องฌู พระอนุชาองค์เล็กของพระเจ้าอ็องรี  และเมื่อปรากฏให้เห็นว่าพระเจ้าอ็องรีไม่สามารถมีรัชทายาทได้ สงครามศาสนาได้พัฒนาจนกลายเป็นวิกฤตสืบราชบังลังก์ สงครามสามอ็องรี ทายาทโดยชอบธรรมของพระเจ้าอ็องรีที่สามทรงเป็นพระญาติห่าง ๆ ของพระองค์ พระเจ้าอ็องรีที่ 3 พระมหากษัตริย์แห่งนาวาร์ ซึ่งนับถือนิกายโปรเตสแตนต์ สันนิบาตคาทอลิกที่นำโดยอ็องรีที่ 1 ดยุกแห่งกีซ ได้พยายามกีดกันฝ่ายนิกายโปรเตสแตนต์จากการสืบราชบังลังก์และให้การสนับสนุนแก่ชาร์ล พระคาร์ดินัลแห่งบูร์บงที่นับถือนิกายคาทอลิก ในฐานะทายาทของพระเจ้าอ็องรีที่สาม
ใน ค.ศ. 1589 Jacques Clément ผู้คลั่งศาสนาคาทอลิก ได้ทำการลอบปลงพระชนม์พระเจ้าอ็องรีที่สาม พระองค์ทรงได้รับการสืบทอดโดยพระมหากษัตริย์แห่งนาวาร์ มีพระนามว่า พระเจ้าอ็องรีที่ 4 ได้เข้าไปนั่งบนราชบังลังก์แห่งฝรั่งเศส ภายหลังจากทรงเปลี่ยนมานับถือนิกายคาทอลิก ในฐานะพระมหากษัตริย์แห่งฝรั่งเศสพระองค์แรกของราชวงศ์บูร์บง

**อ้างอิง**

**ดูเพิ่ม**
 แคทเธอรีน เดอ เมดิชิ- การสังหารหมู่วันเซนต์บาโทโลมิว
หมวดหมู่:บุคคลที่เกิดในปี พ.ศ. 2094
หมวดหมู่:พระมหากษัตริย์ฝรั่งเศส
หมวดหมู่:พระมหากษัตริย์แคนาดา (นูแวลฟร็องส์)
หมวดหมู่:ราชวงศ์วาลัว
หมวดหมู่:แกรนด์ดยุกแห่งลิทัวเนีย
หมวดหมู่:ดยุกแห่งอ็องฌู
หมวดหมู่:ดยุกแห่งออร์เลอ็อง
หมวดหมู่:พระมหากษัตริย์ที่ถูกปลงพระชนม์
หมวดหมู่:เสียชีวิตจากอาวุธมีคม
หมวดหมู่:ไนต์ออฟเดอะการ์เตอร์
หมวดหมู่:รัชทายาทฝรั่งเศสโดยสันนิษฐาน
วิกิพีเดีย:บอต/ขออนุญาตใช้งานบอต

หากต้องการใช้งานบอตที่วิกิพีเดียภาษาไทย สิ่งแรกที่ต้องทำคือขออนุญาตใช้งานบอต โดยทำตามคำแนะนำด้านล่างเพื่อเพิ่มคำขอ ซึ่งหากเป็นบอตที่ทำหน้าที่อื่นนอกจากใส่ลิงก์ข้ามภาษา อาจมีช่วงเวลาเริ่มแรกที่ทำงานทดสอบก่อนได้รับสถานะบอต ซึ่งบอตอาจถูกบล็อกได้หากยังไม่ได้รับสถานะบอต ชื่อผู้ใช้ที่เป็นบอตต้องมีคำว่า "บอต" หรือ "Bot" อยู่ในชื่อผู้ใช้เพื่อป้องกันความสับสนกับผู้ใช้ปกติ ยกเว้นกรณีที่บอตใช้ชื่อเดียวกันในวิกิอื่น ๆ หลายวิกิไม่จำเป็นต้องมีคำว่าบอตในชื่อผู้ใช้
If you want to run a bot on the Thai Wikipedia, you must first get it approved. To do so, follow the instructions below to add a request. If the bot has functionalities other than updating interwiki links, trial runs may be requested before getting approval. Prolonged bot runs without approval may be blocked. All bot must have "บอต" or "Bot" in the user name to distinguish from ordinary users. However, there is exception to the user name rule when the bot already has accounts and bot flags in several other wikis with the same name.

**วิธีการขอสถานะบอต / How to request bot status**
กรุณาใส่แม่แบบดังต่อไปนี้ ในส่วนด้านล่างนี้
*ผู้ควบคุม: 
*ภาษาโปรแกรม/เครื่องมือที่ใช้ทำบอต: 
*สรุปหน้าที่และการทำงาน: 
*วิกิที่บอตนี้ได้รับสถานะบอตแล้ว: 
	
The below information must be provided for consideration in Section below.:
*Operator: 
*Programming Language/Wikipedia Framework: 
*Function Summary: 
*Already has a bot flag on:

**การขอสถานะบอตในขณะนี้ / Current requests for approval**
กรุณาใส่คำขออนุญาตใหม่ด้านล่างนี้ / Please add new request below
ผู้ควบคุม: Nineprapa
ภาษาโปรแกรม/เครื่องมือที่ใช้ทำบอต: pywikibot
สรุปหน้าที่และการทำงาน: ใช้เพื่อเเก้อ้างอิงจำนวนมาก
วิกิที่บอตนี้ได้รับสถานะบอตแล้ว: ยังไม่มี
:บัญชีผู้ควบคุมเป็นบัญชีใหม่ ที่ยังมีการแก้ไขน้อย จะกลับมาดูใหม่หลังผ่านไปสักระยะ --Lerdsuwa (คุย) 11:21, 11 ตุลาคม 2566 (+07)
::@Lerdsuwa ในเบื้องต้นตอนนี้ทั้งบอตและผู้ควบคุมได้หยุดการเคลื่อนไหวไปแล้ว พิจารณาปิดคำขอด้วยครับ --Lookruk 💬 (พูดคุย) 16:30, 17 เมษายน 2568 (+07)

**บอตที่เคยขออนุญาตการใช้งาน / Fulfilled or rejected requests**
ดูที่ วิกิพีเดีย:บอต/กรุ 1 (For archive of older requests, see วิกิพีเดีย:บอต/กรุ 1.)
พระเจ้าฟร็องซัวที่ 2 แห่งฝรั่งเศส

พระเจ้าฟร็องซัวที่ 2 แห่งฝรั่งเศส (Francis II of France) (19 มกราคม ค.ศ. 1544 - 5 ธันวาคม ค.ศ. 1560) ทรงเป็นพระมหากษัตริย์แห่งฝรั่งเศสแห่งราชวงศ์วาลัวส์ ผู้ครองราชบัลลังก์ฝรั่งเศสระหว่างวันที่ 10 กรกฎาคม ค.ศ. 1559 จนเสด็จสวรรคตเมื่อวันที่ 5 ธันวาคม ค.ศ. 1560 
พระเจ้าฟรองซัวส์ที่ 2 เสด็จพระราชสมภพเมื่อวันที่ 19 มกราคม ค.ศ. 1544 ที่วังฟองแตนโบลในประเทศฝรั่งเศส เป็นพระราชโอรสองค์ที่สองในพระเจ้าอ็องรีที่ 2 และ กาเตรีนา เด เมดีชี

**พระสวามีในพระราชินีนาถแห่งสกอตแลนด์**
พระเจ้าฟร็องซัวและพระนางแมรี
หลังจากการสวรรคตของพระเจ้าเจมส์ที่ 5 แห่งสกอตแลนด์พระราชบิดาของแมรี สจวตก็ได้รับการสวมมงกุฎเป็นพระราชินีนาถแห่งสกอตแลนด์ที่ปราสาทเสตอร์ลิงเมื่อวันที่9 กันยายน ค.ศ. 1543 เมื่อมีพระชนมายุได้ 9 เดือน การจัดการเสกสมรสของพระองค์กับฟรองซัวส์เป็นการสมรสแบบจับคู่ที่เกิดขึ้นในปี ค.ศ. 1548 เมื่อฟรองซัวส์มีพระชนมายุได้ 4 พรรษา เมื่อการแต่งงานได้รับการอนุมัติอย่างเป็นทางการเมื่อพระราชินีนาถแมรีมีพระชนมายุได้ 6 พรรษาพระองค์ก็ทรงถูกส่งตัวไปฝรั่งเศสเพื่อให้ได้รับการเลี้ยงดูจนกว่าที่จะทรงเสกสมรส
แม้ว่าพระราชินีนาถแมรีจะมีพระวรกายที่ค่อนข้างสูงและทรงเป็นผู้ที่พูดจาฉะฉานที่ตรงกันข้ามกับฟรองซัวส์ผู้มีพระวรกายที่เตี้ยกว่าปกติและทรงติดอ่าง พระเจ้าอองรีที่ 2 แห่งฝรั่งเศสทรงให้ความเห็นว่า “ตั้งแต่วันแรกที่ทรงพบกัน, ลูกของฉันและแมรีก็ทรงเข้ากันได้เป็นอย่างดีราวกับทรงรู้จักกันมานาน”
เมื่อวันที่ 24 เมษายน ค.ศ. 1558 มกุฎราชกุมารฟรองซัวส์ก็เสกสมรสกับพระราชินีนาถแมรีซึ่งทำให้ทรงมีสิทธิในราชบัลลังก์สกอตแลนด์ และอ้างสิทธิในการครองราชบัลลังก์ของราชอาณาจักรอังกฤษโดยทางพระอัยกาของพระราชินีนาถแมรีพระเจ้าเฮนรีที่ 7 แห่งอังกฤษ แต่พระราชินีนาถแมรีและฟรองซัวส์ไม่มีพระโอรสธิดาด้วยกันซึ่งอาจจะเป็นเพราะพระสุขภาพพลามัยของฟรองซัวส์ที่ไม่ไคร่แข็งแรงนักและจากการที่มีปัญหาที่พระอัณฑะไม่ได้เลื่อนลงมาตามปกติ (Undescended testicle)

**พระเจ้าแผ่นดินฝรั่งเศส**
ปีหนึ่งหลังจากการเสกสมรส พระเจ้าอองรีที่ 2 พระราชบิดาของมกุฎราชกุมารฟรองซัวส์ก็เสด็จสวรรคตอย่างกะทันหันเมื่อฟรองซัวส์ยังมีพระชนมายุเพียง 15 พรรษา พระองค์จึงเสด็จขึ้นครองราชสมบัติต่อจากพระราชบิดาโดยการทำพิธีบรมราชาภิเษกที่มหาวิหารแรงส์ มงกุฎหนักจนขุนนางที่ร่วมในพิธีต้องช่วยประคองไว้ พระราชินีแคทเธอรีนพระราชมารดาได้รับการแต่งตั้งให้เป็นผู้สำเร็จราชการแทนพระองค์แต่ก็กล่าวกันว่าชาร์ลส์แห่งกีส คาร์ดินัลแห่งลอร์แรน (Charles, Cardinal of Lorraine) พระปิตุลาของพระราชินีนาถแมรีเป็นผู้มีอำนาจที่แท้จริงหลังราชบัลลังก์
พระเจ้าฟรองซัวส์ผู้ไม่มีพระสุขภาพพลามัยที่แข็งแรงเสด็จสวรรคตเมื่อวันที่ 5 ธันวาคม ค.ศ. 1560 ที่ออร์เลอองส์ด้วยพระอาการพระกรรณอักเสบที่ทำให้เป็นฝีในพระมัตถลุงค์ พระบรมศพได้รับการบรรจุที่มหาวิหารแซงต์เดอนีส์ พระอนุชาขึ้นครองราชย์ต่อเป็นพระเจ้าชาร์ลส์ที่ 9 แห่งฝรั่งเศส

**อ้างอิง**

**ดูเพิ่ม**
 แคทเธอรีน เดอ เมดิชิ- สมเด็จพระราชินีนาถแมรีที่ 1 แห่งสกอตแลนด์

หมวดหมู่:คู่อภิเษกสมรสในพระมหากษัตริย์สกอตแลนด์
หมวดหมู่:บุคคลที่เกิดในปี พ.ศ. 2087
หมวดหมู่:พระมหากษัตริย์ฝรั่งเศส
หมวดหมู่:พระมหากษัตริย์แคนาดา (นูแวลฟร็องส์)
หมวดหมู่:ราชวงศ์วาลัว
หมวดหมู่:พระมหากษัตริย์พระราชสวามี
เวด-ไจลส์

เวด-ไจลส์ (Wade-Giles) หรือ เวยถัวหม่าพินอิน (p=Wēituǒmǎ Pīnyīn) บางครั้งก็เรียกโดยย่อว่า เวด เป็นระบบถอดอักษรแบบถ่ายเสียงภาษาจีนกลางด้วยตัวอักษรโรมันใช้กันในปักกิ่ง พัฒนาจากระบบที่สร้างขึ้นโดย ทอมัส เวด (Thomas Wade) ในช่วงกลางคริสต์ศตวรรษที่ 19 และปรากฏอยู่ในพจนานุกรมจีน-อังกฤษของ เฮอร์เบิร์ต ไจลส์ (Herbert Giles) ซึ่งตีพิมพ์ขึ้นเมื่อ ค.ศ. 1892 (พ.ศ. 2435)
เวด-ไจลส์ เป็นระบบหลักของการถอดอักษรสำหรับผู้พูดภาษาอังกฤษในช่วงคริสต์ศตวรรษที่ 20 ใช้ในหนังสืออ้างอิงมาตรฐานหลายเล่ม และในหนังสือทุกเล่มที่เกี่ยวกับประเทศจีนที่ตีพิมพ์ก่อนปี ค.ศ. 1979 (พ.ศ. 2522) แทนที่ระบบถอดอักษรของหนานจิงที่ใช้กันเป็นปกติจนกระทั่งปลายคริสต์ศตวรรษที่ 19 ปัจจุบันนี้เปลี่ยนไปใช้ระบบพินอินกันเป็นส่วนใหญ่ แต่มีเพียงส่วนหนึ่งเท่านั้นที่ยังใช้ระบบเวด-ไจลส์ โดยเฉพาะชื่อบุคคลและเมืองบางแห่งในสาธารณรัฐจีน (ไต้หวัน)

**อ้างอิง**

**ดูเพิ่ม**
 พินอิน
หมวดหมู่:ภาษาจีน
วเวด-ไจลส์
สถานีย่อย:สุราเมรัย/อารัมภบท

สุราเมรัย เป็นเครื่องดื่มที่มีส่วนผสมของเอทิล แอลกอฮอ หรือ เอทานอลเป็นส่วนประกอบ พบได้ในทุกอารยธรรมจากทั่วมุกมุมโลก ไม่ว่าจะเป็นอารยธรรมเก่าแก่เช่น จีน อินเดีย อียิปต์ หรือกรีก ต่างก็มีสุราเป็นส่วนหนึ่งของอารยธรรมทั้งสิ้น นี้เป็นเครื่องชี้ชัดว่า แท้จริงแล้ว สุราเองก็คือส่วนหนึ่งของอารยธรรมของมนุษยชาตินั่นเอง อย่างไรก็ตาม วัฒนธรรมการดื่มของแต่ละสังคม ล้วนแตกต่างกันออกไปตามการเพาะบ่มทางอารยธรรม แต่อาจจะแบ่งได้เป็นโลกตะวันออกและตะวันตก
วัฒนธรรมการดื่มของโลกตะวันออกนั้น เป็นการดื่มเชิงปริมาณ (Quantitive Drinking) ซึ่งสุรามักจะถูกรินใส่ถ้วยสุราใบเล็กๆ ที่สามารถดื่มได้ภายในอึกเดียว ด้วยเหตุนี้ การดื่มสุราไม่หมดจอกในโลกตะวันออกนั้น ถือว่าเป็นการไม่ให้เกียรติเพื่อนร่วมวง
ในทางกลับกัน วัฒนธรรมการดื่มของโลกตะวันตกนั้น เป็นการดื่มเชิงคุณภาพ (Qualitative Drinking) ซึ่งให้ความสำคัญกับการลิ้มรสผ่านประสาทสัมผัสทั้งสามคือ "รื่นเริงแสงสี กลิ่นดีหอมหวน รสชาติรันจวน ชื่นม่วนมิคลาย" อันหมายถึงการรับรสของสุราผ่านการมอง การดมกลิ่น และการรับรสตามลำดับ นอกจากนี้ ภาชนะที่ใช้บรรจุสุรานั้น ยังต่างออกไปตามประเภทของสุราด้วย เช่นการดื่มบรันดีด้วยบรันดี บอลลูน เป็นต้น
ไม่ว่าจะเป็นการดื่มในรูปแบบใดก็ตาม การเสพสุราล้วนแต่มีเพื่อจุดประสงค์เดียวกันคือ เพื่อเสาะแสวงหาความสุขนั่นเอง ไม่ว่าจะเป็นการเสพเพื่อการสังสรรค์ในหมู่เพื่อนฝูง เพื่อเป็นส่วนประกอบบนโต๊ะอาหาร หรือการเสพเพื่อการเสาะแสวงหาสุนทรียะในสุราแต่ละชนิด ถึงแม้ว่าความสุขที่ได้จากสุรานี้จะมิใช้ความสุขที่ยั่งยืนจีรัง แต่จะมีสิ่งใดบ้างเล่าที่จีรังยั่งยืน
กมลา สุโกศล

กมลา สุโกศล (ซ้าย) กับ มาริสา สุโกศล หนุนภักดี ในคอนเสิร์ต B.Day Bakery Music Independent Day ที่จังหวัดเชียงใหม่
กมลา สุโกศล เป็นประธานกรรมการบริหาร กลุ่มบริษัทและโรงแรมในเครือสุโกศลกมลา สุโกศล#cite%20note-1|1 และนักร้องดนตรีแจ๊ส ซึ่งหลายคนรู้จักจากบทเพลง ลีฟแอนด์เลิร์น เกิดเมื่อวันที่ 22 ตุลาคม พ.ศ. 2481 เป็นบุตรสาวของกมล สุโกศล นักธุรกิจผู้ก่อตั้งกลุ่มบริษัทกมลสุโกศล ซึ่งเป็นกลุ่มธุรกิจเครื่องใช้ไฟฟ้า รถยนต์ ประกันภัย และเรียม เธียรประสิทธิ์
ด้านการศึกษา คุณกมลาเรียนจบปริญญาโท ด้าน International Relations มหาวิทยาลัยโคลัมเบีย รัฐนิวยอร์ก สหรัฐ มีบุตร-ธิดา 4 คน คือ 
*มาริสา สุโกศล หนุนภักดี นายกสมาคมโรงแรมไทย สมรสกับ สุรชาติ หนุนภักดี - ดารณี สุโกศล แคลปป์ 
*กมล สุโกศล แคลปป์
*กฤษดา สุโกศล แคลปป์ (น้อย วงพรู)

**อ้างอิง**
หมวดหมู่:นักธุรกิจชาวไทย
หมวดหมู่:นักร้องหญิงชาวไทย
หมวดหมู่:ศิลปินสังกัดเบเกอรี่มิวสิค
หมวดหมู่:สกุลสุโกศล แคลปป์
รายนามรัฐมนตรีว่าการกระทรวงการต่างประเทศสหรัฐ

รายนาม รัฐมนตรีว่าการกระทรวงการต่างประเทศสหรัฐอเมริกา 

**รายนาม**

**หมายเหตุ**
AAs United States Secretary of Foreign Affairs, pending the return of Thomas Jefferson from France.
*BAs Secretary of War.
*CAs Attorney General.
*DAs Secretary of the Navy.
*EIn addition to the President listed, this Secretary of State served for a brief period of time (eight days or less) under that President's successor until a replacement could be named and confirmed.
*FAs Chief Clerk of the State Department.
*GAs Assistant Secretary of State.
*HAs Second Assistant Secretary of State.
*IAs Under Secretary of State.
*JAs Deputy Under Secretary of State.
*KAs Deputy Secretary of State.
*LAs Under Secretary of State for Political Affairs.
*MBecame President of the United States.
*NAs Under Secretary of State for Economic Affairs.
*OAs Under Secretary of State for International Security Affairs.

**อ้างอิง**
หมวดหมู่:คณะรัฐมนตรีสหรัฐ
da:Amerikanske udenrigsministre
en:List of Secretaries of State of the United States
fr:Liste des secrétaires d'État américains
nl:Lijst van Amerikaanse ministers van Buitenlandse Zaken
no:Liste over USAs utenriksministre
ru:Список Государственных секретарей США
sv:Lista över USA:s utrikesministrar
สโมสรฟุตบอลเซาแทมป์ตัน

สโมสรฟุตบอลเซาแทมป์ตัน (Southampton Football Club) เป็นสโมสรฟุตบอลที่ก่อตั้งในปี ค.ศ. 1885 โดยมีฉายาว่า นักบุญ (The Saints) เคยประสบความสำเร็จด้วยการคว้าแชมป์เอฟเอคัพปี 1976 ซึ่งในนัดชิงพบกับแมนเชสเตอร์ยูไนเต็ด โดยชนะไป 1-0 จากประตูของบ็อบบี สโตก รวมถึงเคยมียอดกองกลางอย่างแมททิว เลอ ทิซซิเอร์ ซึ่งเล่นให้เซาแทมป์ตันทีมเดียวรวม 16 ปีจนกลายเป็นตำนานของทีม เซาแทมป์ตันได้ตกชั้นลงไปเล่นในลีกวันหรือดิวิชั่น 3 ในฤดูกาล 2009/2010 แล้ว เนื่องจากเซาแธมป์ตันได้อันดับรองสุดท้าย คืออันดับที่ 23 ในลีกเดอะแชมเปียนชิปฤดูกาล 2008/09 โดยตกชั้นลงไปพร้อมกับนอริชซิตีและชาร์ลตันแอทเลติก
เนื่องจากบริษัทแม่ล้มละลาย ทำให้ถูกตัด 10 แต้ม ในช่วงปิดฤดูกาล ทีมได้แต่งตั้งแอลัน พาร์ดิว เข้ามาคุมทีมเพื่อหวังให้ทีมเลื่อนชั้นกลับมา โดยพาร์ดิวเคยพาเวสต์แฮมยูไนเต็ดเข้าชิงชนะเลิศ เอฟเอคัพ มาแล้วในปี 2006 แต่ในช่วงเดียวกันทีมได้ขายเดวิด แม็คโกลลิค ดาวซัลโวสูงสุดของทีมไปให้นอตทิงแฮมฟอเรสต์       
ฤดูกาล 2010-2011 จบอันดับที่ 2 ของลีกวัน ทีมได้เลื่อนชั้นขึ้นมาเล่นในลีกแชมเปียนชิป
ฤดูกาล 2011-2012 ทีมสามารถจบอันดับที่ 2 แชมเปียนชิป ได้ขึ้นสู่การเล่นในลีกสูงสุดของอังกฤษได้ (พรีเมียร์ลีก)

**ผู้เล่น**

**ผู้เล่นชุดปัจจุบัน**


**ผู้เล่นที่ถูกยืมตัว**

**อ้างอิง**

**แหล่งข้อมูลอื่น**
  เว็บไซต์อย่างเป็นทางการของสโมสร- southamptonfc- SAINTSFCThailand
ซ
ซ
ซ
ซ
ซ

ซ
เร็ว..แรงทะลุนรก 4: ยกทีมซิ่ง แรงทะลุไมล์

เร็ว..แรงทะลุนรก 4: ยกทีมซิ่ง แรงทะลุไมล์ (italic=yes) หรือ Fast and Furious 4 เป็นภาพยนตร์โลดโผนที่ออกฉายในปี ค.ศ. 2009 เป็นภาพยนตร์ลำดับที่ 4 ในชุด เดอะฟาสต์แอนด์เดอะฟิวเรียส แต่ในเนื้อเรื่องจะเป็นเหตุการณ์ต่อจากภาค 2 เขียนบทภาพยนตร์โดย คริส มอร์แกน กำกับภาพยนตร์โดย จัสติน ลิน นำแสดงโดยวิน ดีเซลและพอล วอล์กเกอร์

**เรื่องย่อ**
เป็นเวลานาน 8 ปีแล้วนับแต่ที่โดมินิค โทเร็ตโต้ (ดีเซล) อดีตนักเลงหัวไม้ ขับรถข้ามชายแดนเม็กซิโก และกลายเป็นพวกหนีเข้าเมือง บัดนี้ ดอมอาศัยอยู่ในบ้านหลังเล็ก ๆ ริมชายหาดในสาธารณรัฐโดมินิกัน และใช้ชีวิตแบบที่ต้องคอยหลบหนี อยู่กับเล็ตตี้ (ร็อดริเกซ) หนึ่งเดียวจากอดีตของเขา ดอมพยายามเริ่มต้นชีวิตใหม่ แต่เขารู้ดีว่าทางการยังตามล่าเขาอยู่ 
เมื่อการตายอันน่าเศร้าของคนที่เขารัก ทำให้เขาต้องเดินทางกลับมายังแอลเอ ดอมได้พบกับชายที่เป็นทั้งเพื่อนรักและศัตรูของเขาอย่างเจ้าหน้าที่ไบรอัน โอคอนเนอร์ (วอล์กเกอร์) เมื่อพวกเขาถูกสถานการณ์บีบให้ต้องเผชิญหน้ากับศัตรูที่มีร่วมกัน นั่นก็คือเจ้าพ่อค้ายาวิปริตที่กำลังขนยาร้ายเข้าอเมริกา ดอมและไบรอันต้องสร้างความไว้วางใจต่อกันขึ้นมาใหม่ ถ้าพวกเขาอยากเอาชนะศัตรู และล้างแค้นให้กับเหตุโศกนาฏกรรมที่ศัตรูตัวร้ายกระทำต่อครอบครัวเล็ก ๆ ของพวกเขา
การแทรกซึมเข้าไปในเครือข่ายผิดกฎหมาย หมายถึงการแทรกซึมเข้าไปในกลุ่มโจรที่ขนเฮโรอีนเกรดเอข้ามชายแดนจากเม็กซิโก ผ่านมายังอุโมงค์ที่รถแทบวิ่งผ่านไม่ได้ ลัดเลี้ยวเลาะเข้าไปในถ้ำต่าง ๆ ชายสองคนอันได้แก่ แคมโพส (จอห์น ออร์ทิซ) และฟีนิกซ์ (ลาซ อลอนโซ) คือคนเพียงกลุ่มเดียวที่สามารถจัดเตรียมสิ่งที่ดอมและไบรอันต้องการ และคำตอบที่พวกเขาตามหาอยู่ 
เมื่อดอม, มีอา (บรูว์สเตอร์) น้องสาวของเขา และไบรอัน ได้กลับมาสัมผัสความผูกพันแบบครอบครัวที่เคยพังทลายไปเมื่อหลายปีก่อน พันธมิตรที่ไม่น่าจะเกิดขึ้นได้กลุ่มนี้พบว่าพวกเขาต้องเล่นเอาล่อเอาเถิดในการซิ่งที่นำพาพวกเขาไปถึงจุดหมายปลายทาง บัดนี้ จากการปล้นขบวนรถคอนวอยในย่านชนบทที่เต็มไปด้วยภูเขาของสาธารณรัฐโดมินิกัน จนถึงอุโมงค์ที่คดเคี้ยวตัดผ่านทะเลทรายของเม็กซิโก ชายสองคนนี้ต้องหาหนทางที่ดีที่สุดที่จะแก้แค้น นั่นก็คือการผลักดันขอบเขตจำกัดของทุกอย่างที่เป็นไปได้เมื่อพวกเขานั่งอยู่หลังพวงมาลัย

**นักแสดง**
 วิน ดีเซล รับบท โดมินิก ทอเร็ตโต- พอล วอล์กเกอร์ รับบท ไบรอัน โอคอนเนอร์- มิเชลล์ ร็อดริเกซ รับบท เล็ตตี โอติซ- จอร์ดาน่า บรูว์สเตอร์ รับบท มีอา ทอเร็ตโต- กัล กาด็อต รับบท จีเซล ยาชาร์- ซุง กัง รับบทเป็น ฮาน ซึล-โอ- จอห์น โอติซ รับบท อาร์ทูโร บรากา/รามอน แคมปอส- ลาซ อลองโซ รับบท ฟีนิกซ์ คัลเดรอน

**อ้างอิง**

**แหล่งข้อมูลอื่น**
 เร็ว..แรงทะลุนรก 4: ยกทีมซิ่ง แรงทะลุไมล์- เร็ว..แรงทะลุนรก 4: ยกทีมซิ่ง แรงทะลุไมล์- เร็ว..แรงทะลุนรก 4: ยกทีมซิ่ง แรงทะลุไมล์
หมวดหมู่:ภาพยนตร์ฟาสต์แอนด์ฟิวเรียส
หมวดหมู่:ฟาสต์แอนด์ฟิวเรียส
หมวดหมู่:ภาพยนตร์อเมริกัน
หมวดหมู่:ภาพยนตร์ที่ออกฉายในปี พ.ศ. 2552
หมวดหมู่:ภาพยนตร์ปฐมบท
หมวดหมู่:ภาพยนตร์โดยยูนิเวอร์แซลพิกเจอส์
หมวดหมู่:ภาพยนตร์ภาษาอังกฤษ
หมวดหมู่:ภาพยนตร์ที่ถ่ายทำในลอสแอนเจลิส
หมวดหมู่:ภาพยนตร์ที่ถ่ายทำในนครนิวยอร์ก
หมวดหมู่:ภาพยนตร์โลดโผน
หมวดหมู่:ภาพยนตร์ระทึกขวัญ
หมวดหมู่:ภาพยนตร์เกี่ยวกับแก๊งค้ายาเสพติดเม็กซิโก
หมวดหมู่:ภาพยนตร์ที่มีฉากในโคเรียทาวน์ (ลอสแอนเจลิส)
หมวดหมู่:ภาพยนตร์ภาคต่ออเมริกัน
Homeplug

โฮมปลั๊ก (HomePlug) เป็นอุปกรณ์เครือข่าย (Network) ที่ใช้งานผ่านสายไฟฟ้า (Power Line) กล่าวคือ เป็นอุปกรณ์ที่ส่งข้อมูลระหว่างเครื่องคอมพิวเตอร์หรืออุปกรณ์อิเล็กทรอนิกส์โดยผ่านสายไฟฟ้าภายในตัวอาคารแทนที่การเดินสายแลน
โฮมปลั๊กใช้ข้อกำหนดทางเทคนิคที่กำหนดโดยหน่วยงานชื่อว่า HomePlug Powerline Alliance ประกอบบริษัทธุรกิจ 70 บริษัท ข้อกำหนดทางเทคนิคแรกได้ประกาศใช้ในเดือนมิถุนายน ค.ศ. 2001 ใช้ชื่อว่า HomePlug 1.0 มีความเร็ว 14 Mbit/s ซึ่งได้รับการรับรองจากสมาคมอุตสาหกรรมการสื่อสารโทรคมนาคม (Telecommunications Industry Association - TIA) รวมอยู่ในมาตรฐาน TIA-1113 ที่ประกาศใช้เมื่อวันที่ 8 พฤษภาคม ค.ศ. 2008 และ HomePlug Access BPL (Broadband over Power Line - BPL) ที่กำลังพัฒนาร่วมกับสถาบันวิชาชีพวิศวกรไฟฟ้าและอิเล็กทรอนิกส์ ในมาตรฐาน IEEE P1901

**แหล่งข้อมูลอื่น**
  HomePlug AV Security Mechanisms
หมวดหมู่:เครือข่ายคอมพิวเตอร์
อัล กรีน

อัลเบิร์ต กรีน (Albert Greene) หรือเป็นที่รู้จักในชื่อ อัล กรีน (Al Green) เกิดเมื่อวันที่ 13 เมษายน ค.ศ. 1946 เป็นนักร้องชาวอเมริกัน ในแนวเพลงกอสเปลและดนตรีโซล ผลงานของเขาได้รับการรับอย่างดีในทศวรรษ 1970 และเขายังมีชื่อยู่ในร็อกแอนด์โรลฮอลออฟเฟม และในปี 2008 เขาได้รับรางวัลแห่งความสำเร็จ ในผลงานที่เขาทำมาในวิชาชีพนักร้อง จากเวทีรางวัลเบตอวอร์ด
หมวดหมู่:นักร้องอเมริกัน
หมวดหมู่:ศิลปินสังกัดเอ็มซีเอเรเคิดส์
หมวดหมู่:ศิลปินสังกัดอาร์ซีเอเรเคิดส์
หมวดหมู่:ศิลปินสังกัดเอแอนด์เอ็มเรเคิดส์
หมวดหมู่:ศิลปินสังกัดบลูโน้ตเรเคิดส์
หมวดหมู่:ผู้ที่ได้รับรางวัลแกรมมี
หมวดหมู่:นักร้องเสียงเทเนอร์
หมวดหมู่:นักร้องเสียงเคาเตอร์เทเนอร์
หมวดหมู่:บุคคลจากรัฐอาร์คันซอ
หมวดหมู่:บุคคลจากรัฐมิชิแกน
หมวดหมู่:ผู้ที่ได้รับรางวัลแกรมมี สาขาศิลปินผู้ประสบความสำเร็จตลอดช่วงชีวิต
เมืองทุ่งยั้ง

เมืองทุ่งยั้ง เป็นเมืองเก่าสมัยสุโขทัยและมีเมืองซ้อนกันอีกเมืองหนึ่งซึ่งเรียกว่า เวียงเจ้าเงาะ โดยเมืองทุ่งยั้งเดิมเป็นเมืองขึ้นของเมืองพิชัยแต่ต่อมา แม่น้ำน่านเกิดเปลี่ยนเส้นทางน้ำทำให้เมืองทุ่งยั้งเกิดความแห้งแล้งชาวบ้านจึงอพยพออกจากพื้นที่ไปอาศัยในแถบ บางโพ-ท่าอิฐแทน จึงทำเมืองทุ่งยั้งกลายเป็นเมืองร้าง และพังทลายลงในที่สุดคงเหลือไว้แต่พระธาตุทุ่งยั้งเพียงอย่างเดียวที่ยังหลงเหลืออยู่ว่าเป็นเมืองโบราณ 
เมืองทุ่งยั้งในอดีตมีเจ้าเมืองปกครองสืบทอดกันมา เจ้าเมืองคนสุดท้าย ได้รับพระราชทานบรรดาศักดิ์เป็นพระจงรณฤทธิ์ (พรม ศรีพันธุ์) ต้นตระกูลศรีพันธุ์ เป็นเจ้าเมืองซึ่งมีภรรยาหลายคน จึงมีลูกหลานหลายสายภรรยาเอกคือแม่สาย ศรีพันธุ์ สำหรับสายของแม่ใหญ่เนย ศรีพันธุ์ ภรรยารอง มีบุตรีชื่อแม่พัน(ศรีพันธุ์)กอนวงษ์ ได้แต่งงานกับกำนันบุญ กอนวงษ์ อดีตกำนันตำบลทุ่งยั้ง มีบุตร 5 คน หนึ่งในนั้นคือกำนันบรรจง กอนวงษ์ อดีตกำนันตำบลทุ่งยั้ง สายของแม่ผ่อง ศรีพันธุ์ มีบุตรชื่อพ่อพิศ ศรีพันธุ์ และแม่ทองพูล (ศรีพันธุ์) ภมรจันทร์ ปัจจุบันยังคงมีคนในรุ่นหลาน เหลนและโหลนบางสายอาศัยอยู่ในพื้นที่เมืองทุ่งยั้ง

**ขนาดของเมือง**
 เมืองทุ่งยั้งมีอาณาเขตกว้างใหญ่ครอบคลุมบริเวณเนินเขานางทอง (วัดพระแท่นศิลาอาสน์ จนถึงที่ราบลุ่มบ้านไผ่ล้อม) เมืองทุ่งยั้งมีเนื้อที่ประมาณ 30 ไร่ มีคูน้ำและกำแพงเมือง 2–3 ชั้น

**ตำนานการก่อตั้งเมืองทุ่งยั้ง**
 เมืองทุ่งยั้งมีตำนานเล่าขานกันว่า เจ้าเมืองสวรรคโลก นามว่าบาธรรมราช เป็นผู้สร้างเมืองทุ่งยั้ง และตั้งชื่อเมืองนี้ว่า กัมโพชนคร

**หลักฐานการค้นพบเมืองทุ่งยั้ง**
 พงศาวดารเหนือ- กฎหมายลักษณะลักพา (กฎหมายโบราณสมัยพระเจ้าอู่ทองพระเจ้าอู่ทอง)

**เมืองทุ่งยั้งในปัจจุบัน**
 ปัจจุบันเมืองทุ่งยั้งยังคงหลงเหลือหลักฐานหลายอย่างในความเป็นเมืองโบราณ ในลักษณะคันคูน้ำกำแพงดิน3ชั้น และแทบจะเป็นแนวคันดินที่ทำมาจากศิลาแลงแห่งเดียวในประเทศไทย จนภายหลังทางราชการไม่เข้าใจ จึงได้นำพระราชนิพนธ์บทละครนอก ใน "พระบาทสมเด็จพระพุทธเลิศหล้านภาลัย" เรื่องสังทอง มาตั้งชื่อโบราณสถานที่ไม่เข้าใจ ว่า "เวียงเจ้าเงาะ" ซึ่งก็คือส่วนหนึ่งของเมืองทุ่งยั้งนั่นเอง

**โบราณวัตถุที่ค้นพบ**
# กรุพระบรมธาตทุ่งยั้ง
# กำไลหิน
# กำไลสำริด
# พร้าสำริด
# มีดสำริด
# เครื่องมือกระเทาะหิน
# สร้อยทำจากลูกปัด
# ลูกปัดหิน

**การเดินทาง**
 เดินทางโดยใช้ทางหลวงหมายเลข 102 (สวรรคโลก-อุตรดิตถ์) เวียนจากสวรรคโลกมา จะเห็นป้ายวัดพระบรมธาตุ

**อ้างอิง**
# หนังสือตำนานเมืองเหนือ
# หนังสือพระเมืองอุตรดิตถ์
# หนังสืออุตรดิตถ์บ้านเรา
# หนังสืออุตรดิตถ์ที่รัก
# หนังสือตำนานเมืองอุตรดิตถ์
#  เมืองทุ่งยั้ง และเวียงเจ้าเงาะ date=2009-09-17 
#  การศึกษาไทย เมืองทุ่งยั้งfix-attempted=yes 
หมวดหมู่:โบราณสถานในจังหวัดอุตรดิตถ์
หมวดหมู่:อำเภอลับแล
หมวดหมู่:ประวัติศาสตร์ของเมืองในประเทศไทย
โทนี แบรกซ์ตัน

โทนี มิเชลล์ แบรกซ์ตัน (Toni Michelle Braxton) เกิดเมื่อวันที่ 7 ตุลาคม ค.ศ. 1967 เป็นนักร้อง นักแต่งเพลง แนวอาร์แอนด์บี ชาวอเมริกันและยังเป็นนักแสดง เธอเคยได้รับรางวัลแกรมมี่มาแล้ว 6 ครั้งและมียอดขายทั่วโลกมากกว่า 40 ล้านชุด และมีซิงเกิลอันดับ 1 อย่าง "Un-break My Heart" ถือเป็นซิงเกิลของศิลปินหญิงที่มียอดขายมากที่สุดเป็นอันดับ 2 ในประวัติศาสตร์ของนิตยสารบิลบอร์ด แบรกซ์ตันมีเสียงแบบ contralto
แบรกซ์ตันมีอัลบั้มขึ้นอันดับ 1 ในชาร์ตบิลบอร์ด 200 กับอัลบั้มในชื่อของเธอเองในปี 1993 ซึ่งเป็นผลงานเปิดตัว และอัลบั้มถัดมา Secrets ขึ้นชาร์ตบิลบอร์ด 200 ได้อันดับ 2 มีซิงเกิลฮิตอันดับ 1 อย่าง "Un-Break My Heart" หลังจากประสบปัญหาในภาวะล้มละลาย เธอกลับมากับอัลบั้มชุดที่ 3 ที่ขึ้นอันดับ 1 ในชุด The Heat และต่อมาออกผลงานชุด More Than a Woman ซึ่งเป็นผลงานชุดสุดท้ายกับค่ายอริสตา และต่อมาออกผลงาน Libra กับค่ายแบล็กกราวด์
แบรกซ์ตันได้ร่วมแข่งขันในรายการเรียลลิตี้ ในฤดูกาลที่ 7 ของ Dancing with the Stars คู่กับนักเต้นมือาชีพ อเล็ก มาโซ เธอออกจากรายการเมื่อวันที่ 21 ตุลาคม ค.ศ. 2008 ในสัปดาห์ที่ 5 ของการแข่งขัน เธอออกมายืนยันว่าจะเป็นส่วนหนึ่งของทัวร์ Dancing With The Star Winter Tour

**อ้างอิง**
หมวดหมู่:นักร้องอเมริกัน
หมวดหมู่:ชาวอเมริกันเชื้อสายแอฟริกา
หมวดหมู่:ศิลปินสังกัดแอตแลนติกเรเคิดส์
หมวดหมู่:ศิลปินสังกัดแอริสตาเรเคิดส์
หมวดหมู่:ผู้ที่ได้รับรางวัลแกรมมี
หมวดหมู่:นักร้องเสียงคอนทราลโต
หมวดหมู่:บุคคลจากรัฐแมริแลนด์
ฉิน ฮุ่ย

ฉินฮุ่ย
ฉิน ฮุ่ย (p=Qín Huì) หรือที่ภาษาจีนแต้จิ๋วออกเป็น ฉินไคว่ เป็นอัครมหาเสนาบดีในรัชสมัยจักรพรรดิซ่งเกาจงเป็นผู้ที่โลภมากในทรัพย์และมีความเหี้ยมโหดและเป็นผู้ที่ทำให้แม่ทัพงักฮุยพร้อมบุตรชายต้องถูกประหารชีวิต และเขายังขายแผ่นดินให้กับต่างชาติ โดยความโหดเหี้ยมของเขาทำให้ประชาชนนำแป้งมาปั้นติดกันและนำไปทอดจนเหลืองกรอบแล้วนำมากิน โดยการทำเช่นนี้เปรียบเหมือนกับการระบายความแค้นที่ฉิน ฮุ่ยกับภรรยาทำความอับอายให้แก่คนจีนโดยให้ชื่อว่า อิ่วจาก้วย คนไทยรู้จักขนมนี้เป็นอย่างดีว่า ปาท่องโก๋คนจีนภายหลังยังคงเคียดแค้นขุนนางชั่วทั้งหลายที่ร่วมกันทำให้แม่ทัพงักฮุยพร้อมบุตรชายต้องถูกประหารชีวิต  ภายหลังจึงทำรูปปั้นสองสามีภรรยาและพวกไว้หน้าศาล คุกเข่ารับการสาปแช่ง บ้างก็ถูกถ่มน้ำลายใส่จากชนรุ่นหลังจนถึงทุกวันนี้

**อ้างอิง**
หมวดหมู่:บุคคลที่เกิดในปี พ.ศ. 1633
หมวดหมู่:ขุนนางจีน
หมวดหมู่:ขุนนางสมัยราชวงศ์ซ่ง
หมวดหมู่:บุคคลในยุคราชวงศ์ซ่ง
หมวดหมู่:อัครมหาเสนาบดีราชวงศ์ซ่ง
มิก แจ็กเกอร์

เซอร์ ไมเคิล ฟิลิป "มิก" แจ็กเกอร์ (Sir Michael Philip "Mick" Jagger) เกิดเมื่อวันที่ 26 กรกฎาคม ค.ศ. 1943 เป็นนักร้อง นักแต่งเพลง ชาวอังกฤษ บางครั้งยังเป็นนักแสดง เคยได้รับรางวัลลูกโลกทองคำและรางวัลแกรมมี่ เขาเป็นที่รู้จักในฐานะนักร้องนำวงเดอะโรลลิงสโตนส์ จากเว็บไซต์ britishhitsongwriters.com ระบุว่า เขาเป็นนักประพันธ์เพลงที่ประสบความสำเร็จในอันดับที่ 19 ของสหราชอาณาจักร ในชาร์ทยูเคซิงเกิล เมื่อวัดจากยอดรวมสัปดาห์ของการร่วมประพันธ์ บนตารางชาร์ต

**แต่งงานสามครั้ง**
1.เจอร์รี่ ฮอลล์ (1977–1999)
2.ล'เรน สก็อตต์ (2001–2014)
3.เมลานี แฮมริก (2014–ปัจจุบัน)

**อ้างอิง**
หมวดหมู่:นักร้องอังกฤษ
หมวดหมู่:นักดนตรีชาวอังกฤษ
หมวดหมู่:นักแสดงอังกฤษ
หมวดหมู่:บุคคลจากดาร์ตฟอร์ด
หมวดหมู่:ชาวอังกฤษในสหรัฐ
หมวดหมู่:ชาวอังกฤษเชื้อสายออสเตรเลีย‎
หมวดหมู่:พุทธศาสนิกชนชาวอังกฤษ
อูด้ง หนึ่งความหวังกับพลังปาฏิหาริย์

อูด้ง หนึ่งความหวังกับพลังปาฏิหาริย์ เป็นภาพยนตร์ญี่ปุ่นที่เล่าถึงโคสุเกะชายหนุ่มวัย 31 ปี ที่เกิดเบื่อบ้านเกิดขึ้นมาเขาจึงออกเดินทางไปยังนิวยอร์กด้วยความฝันอันยิ่งใหญ่ 6 ปีต่อมา โคสุเกะในวัย 37 ปี ได้กระเสือกกระสนกลับบ้านมาพร้อมความพ่ายแพ้และหนี้สินแต่คนในครอบครัวและในหมู่บ้านยังต้อนรับเขาเหมือนเดิมและยังได้ทำอูด้งขึ้นมา 1 ชาม และอูด้งชามนี้ทำให้ชีวิตของเขาเปลี่ยนไปตลอดกาล
หมวดหมู่:ภาพยนตร์ญี่ปุ่นที่ออกฉายในปี พ.ศ. 2549
หมวดหมู่:ภาพยนตร์โดยโตโฮ
หมวดหมู่:ภาพยนตร์ที่มีฉากในนครนิวยอร์ก
หทัยวรรณ งามสุคนธภูษิต

ทันตแพทย์หญิง หทัยวรรณ งามสุคนธภูษิต (ผึ้ง) นักร้องนักแสดงชาวไทย เกิดวันที่ 6 มีนาคม พ.ศ. 2532 เคยมีผลงานออกอัลบั้มกับ Buzz Music อีกทั้งเคยเป็นหนึ่งในดรัมเมเจอร์ของจุฬาลงกรณ์มหาวิทยาลัย (จุฬาคฑากร) ผลงานการแสดงของเธอที่ผู้คนจดจำเธอได้นั่นคือละครซิทคอมเรื่อง นัดกับนัด

**การศึกษา**
 จบการศึกษาชั้นมัธยมศึกษาตอนปลายที่ โรงเรียนบดินทรเดชา (สิงห์ สิงหเสนี) กรุงเทพมหานคร- จบการศึกษาจาก  คณะทันตแพทยศาสตร์ จุฬาลงกรณ์มหาวิทยาลัย

**โฆษณา**
 การ์นิเย่ 
*ฟิชโช่เดชา 
*Ponds

**ผลงาน**
หนึ่งในสมาชิกกลุ่ม Buzz Music

**ถ่ายแบบ**
นิตยสาร Buzz
*นิตยสาร Ice    

**ผลงานแสดงภาพยนตร์**
 ลองของ (2548) รับบทเป็น คิ้ม

**ผลงานแสดง**
 เรื่องนัดกับนัด รับบทเป็น หวาน (7 มกราคม พ.ศ. 2550 – 9 มกราคม พ.ศ. 2554)
หมวดหมู่:บุคคลจากโรงเรียนบดินทรเดชา (สิงห์ สิงหเสนี)
หมวดหมู่:บุคคลจากคณะทันตแพทยศาสตร์ จุฬาลงกรณ์มหาวิทยาลัย
หมวดหมู่:บุคคลที่เกิดในปี พ.ศ. 2532
หมวดหมู่:นักแสดงหญิงชาวไทย
หมวดหมู่:ศิลปินชาวไทย
หมวดหมู่:ทันตแพทย์ชาวไทย
หมวดหมู่:ทันตแพทย์หญิง
บัลลังก์รัก ฉาวโลก

บัลลังก์รัก ฉาวโลก (The Other Boleyn Girl) เป็นภาพยนตร์ที่ออกฉายในปี พ.ศ. 2551 โดยดัดแปลงจากนวนิยายชื่อเดียวกัน ของ ฟิลิปปา เกรกอรี่ โดยเล่าถึงชีวิตของ2 พี่น้องจากตระกูลโบลีนคือ พระราชินีแอนน์และแมรี่ โบลีนที่ได้เป็นพระราชินีในพระเจ้าเฮนรี่ที่ 8

**เรื่องย่อ**
แอนน์ (นาตาลี พอร์ตแมน) บุตรสาวคนโตของตระกูลโบลีน ถูกนำตัวกลับจากฝรั่งเศสเพื่อมาประจำในราชสำนักทิวดอร์ที่ซึ่ง แมรี่ (สการ์เล็ต โจแฮนสัน) น้องสาว กำลังก้าวขึ้นเป็นพระสนมคนโปรดของ พระเจ้าเฮนรี่ที่ 8 (อิริค บานา) โชคชะตาผันผวนทำให้สองพี่น้องต้องร่วมมือกันสร้างเส้นทางสู่อำนาจในราชสำนัก ทั้งที่นิสัยแตกต่างกันอย่างสิ้นเชิงแมรี่นั้นอ่อนหวานและอดทน ส่วนแอนน์สวยสง่าทะเยอทะยาน ทั้งสองเหมือนภาพสะท้อนของกระจกเงาซึ่งไม่อาจพรากจากกันได้ ไม่ว่าจะรักหรือชัง ทุกข์หรือสุข เป็นหรือตาย ในที่สุดทั้งคู่ก็ขึ้นสู่จุดสูงสุดในการครองบังลังก์อังกฤษเมื่อแมรี่ให้กำเนิดบุตรชายนอกสมรสแก่พระเจ้าเฮนรี่ที่ 8 ส่วนแอนเข้าพิธีอภิเษกกับพระองค์…แต่อำนาจ วาสนา ที่ได้มาเหมือนต้องคำสาป สาปให้จุดเริ่มต้นอันสดใสของหญิงสาวตระกูล "โบลีน" ต้องกลายเป็นจุดจบที่ประวัติศาสตร์ต้องจารึก

**นักแสดง**
 นาตาลี พอร์ตแมน รับบท สมเด็จพระราชินีแอนน์ โบลีน- สการ์เล็ต โจแฮนสัน รับบท แมรี่ โบลีน- อีริค บานา รับบท พระเจ้าเฮนรี่ที่ 8- จิม สเตอเจส รับบท จอร์จ โบลีน- คริสติน สก๊อตต์ โธมัส รับบท เลดี้อลิซาเบ็ธ ฮอเวิร์ด- มาร์ค ไรแลนซ์ รับบท เซอร์โทมัส โบลีน เอิร์ลแห่งวิลต์เชอร์ที่1- เดวิด มอริสซีย์ รับบท เซอร์โทมัส ฮอเวิร์ด ดยุคแห่งนอร์ฟอล์กที่ 3- เบเนดิคต์ คัมเบอร์แบ็ตช์ รับบท เซอร์วิลเลียม แครีย์- โอลิเวอร์ โคลแมน รับบท เฮนรี เพอร์ซีย์ เอิร์ลแห่งนอร์ทธัมเบอร์แลนด์ที่ 6- อนา ทอร์เร็นท์ รับบท สมเด็จพระราชินีแคทเธอรีนแห่งอารากอน- เอ็ดดี้ เร็ดเมย์น รับบท เซอร์วิลเลียม สแตฟฟอร์ด- จูโน เทมเพิล รับบท เจน โบลีน- เอียน มิตเชล รับบท โทมัส ครอมเวลล์ เอิร์ลแห่งเอสเซ็กซ์ที่ 1- แอนดรูว์ การ์ฟิลด์ รับบท ฟรานซิส เวสต์ตัน- คอรินน์ กาโลเวย์ รับบท สมเด็จพระราชินีเจน ซีมัวร์- คอร์นแสต๊นส์ สไตด์ รับบท สมเด็จเจ้าฟ้าหญิงแมรี่- ไมซี่ สมิธ รับบท สมเด็จเจ้าฟ้าหญิงเอลิซาเบธ
หมวดหมู่:ภาพยนตร์ที่ออกฉายในปี พ.ศ. 2551
หมวดหมู่:ภาพยนตร์อังกฤษ
หมวดหมู่:ภาพยนตร์อเมริกัน
หมวดหมู่:ภาพยนตร์ภาษาอังกฤษ
หมวดหมู่:ภาพยนตร์ที่สร้างจากเหตุการณ์จริง
หมวดหมู่:ภาพยนตร์ที่สร้างจากนิยาย
หมวดหมู่:ภาพยนตร์ชีวประวัติ
หมวดหมู่:ภาพยนตร์ที่มีฉากในลอนดอน
คลองบางกอกใหญ่

ปากคลองบางกอกใหญ่ บรรจบกับแม่น้ำเจ้าพระยา
ไฟล์:Wat Intharam (Wat Bang Yi Ruea Nok) - Khlong Bangkok Yai (2).JPG|thumb|right|คลองบางกอกใหญ่ช่วงที่ผ่านวัดอินทารามวรวิหาร (วัดบางยี่เรือนอก)
ไฟล์:Map RV Chaophraya shortcut.gif|thumb|right|การขุดคลองลัดแม่น้ำเจ้าพระยาในช่วงที่ ๑ ซึ่งทำให้แม่น้ำสายเดิมกลายเป็นคลองบางกอกใหญ่ในปัจจุบัน
คลองบางกอกใหญ่ หรือชื่อในอดีตว่า คลองบางหลวง เดิมเคยเป็นส่วนหนึ่งของแม่น้ำเจ้าพระยาหรือแม่น้ำเจ้าพระยาสายหลักตามธรรมชาติมาก่อน กล่าวคือ บริเวณแม่น้ำเจ้าพระยาสายปัจจุบันตั้งแต่ปากคลองบางกอกน้อย ตรงข้ามมหาวิทยาลัยธรรมศาสตร์ไปจนถึงปากคลองบางกอกใหญ่ดังที่เห็นในปัจจุบันนั้นในอดีตเคยเป็นแผ่นดิน และแม่น้ำเจ้าพระยาเดิมจะอ้อมเลี้ยวจากหน้ามหาวิทยาลัยธรรมศาสตร์ เป็นคุ้งกว้างมาทะลุออกข้างวัดท้ายตลาด ต่อมาในรัชสมัยสมเด็จพระไชยราชาธิราช (พ.ศ. 2077 - 2089) โปรดเกล้าให้ขุดคลองลัดระหว่างคุ้งแม่น้ำทั้งสอง ในบริเวณดังกล่าว เพื่อย่นระยะทางและอำนวยความสะดวกให้กับบรรดาพ่อค้าทูตานุทูตชาวตะวันตกที่เริ่มเข้ามาติดต่อค้าขายและเจริญสัมพันธไมตรีกับอาณาจักรเพิ่มมากขึ้นเรื่อยๆ ในสมัยนั้น ต่อมาเมื่อกระแสน้ำส่วนใหญ่เปลี่ยนทิศทางมาไหลผ่านคลองขุดใหม่ คลองลัดนี้ก็ค่อยๆ กว้างใหญ่ขึ้นจนกลายเป็นแม่น้ำ ส่วนแม่น้ำเจ้าพระยาเดิมก็เริ่มเล็กลงจนกลายเป็นคลองบางกอกน้อยและคลองบางกอกใหญ่ถึงสมัยสมเด็จพระเจ้ากรุงธนบุรีราชสำนักย้ายมาอยู่ที่กรุงธนบุรี คลองบางกอกใหญ่กลายมาเป็นชุมชนของข้าหลวง และโปรดเกล้าให้บรรดาชาวจีนซึ่งได้เคยช่วยเหลือพระองค์มาตั้งบ้านเรือนอยู่ริมคลองบางกอกใหญ่ ผู้คนจึงนิยมเรียกกันติดปากว่า "คลองบางข้าหลวง" หรือ "คลองบางหลวง" สืบมาถึงในปัจจุบัน
รัฐบาลจอมพลถนอม กิตติขจร กำหนดให้คลองบางกอกใหญ่เป็นคลองสำคัญซึ่งจะต้องอนุรักษ์ไว้ตามมติคณะรัฐมนตรีเมื่อวันที่ 13 มิถุนายน พ.ศ. 2510
ปากคลองบางกอกใหญ่แยกจากแม่น้ำเจ้าพระยาทางฝั่งขวาของป้อมวิไชยประสิทธิ์ ไปสิ้นสุดที่คลองมอญ ตรงข้ามปากคลองชักพระ
มีความยาวประมาณ 6 กิโลเมตร
คลองบางกอกใหญ่ในปัจจุบันนั้นถือเป็นเส้นทางสัญจรและระบายน้ำและด้วยความที่เคยเป็นแม่น้ำเจ้าพระยาสายเดิมมาก่อนในอดีตตั้งแต่ครั้งกรุงศรีอยุธยายังเป็นราชธานี จึงมีสถานที่ทรงคุณค่าทางประวัติศาสตร์ตั้งริมสองฝั่งมากมาย ทั้งยังเป็นแหล่งท่องเที่ยวเชิงวัฒนธรรมที่สำคัญอย่างมากจนถึงปัจจุบัน มีศาสนสถานตั้งอยู่อย่างหนาแน่นทั้งสองฝั่ง วัดและมัสยิดริมคลองบางกอกใหญ่ได้แก่

** เรือโดยสาร == 
ในกลางปี 2562 จะมีแผนเส้นทางการเดินเรือ จากท่าเรือบางหว้า วิ่งไปตามแนวคลองบางกอกใหญ่ออกสู่แม่น้ำเจ้าพระยาสิ้นสุดที่ท่าเรือวัดใหม่ยายแป้น บริเวณคลองบางกอกน้อย มีท่า 10 ท่า ได้แก่ ท่าเรือบางหว้า  ท่าเรือภาษีเจริญ ท่าเรือตลาดพลู   สะพานเนาวจำเนียร สะพานเจริญพาศน์ ท่าเรือสะพานพุทธ ท่าเรือราชินี ท่าเรือวัดอรุณฯ  ท่าเรือมหาราช อู่จอดเรือพระราชพิธี วัดใหม่ (ยายแป้น)

**อ้างอิง**

**แหล่งข้อมูลอื่น**
100.462933 
บางกอกใหญ่
บางกอกใหญ่
หมวดหมู่:โบราณสถานในเขตบางกอกใหญ่
หมวดหมู่:โบราณสถานในเขตภาษีเจริญ
กรีนแอร์โรว์

กรีนแอร์โรว์ (Green Arrow) หรือที่รู้จักกันในชื่อ โอลิเวอร์ ควีน เป็นตัวละครซูเปอร์ฮีโร่ในหนังสือการ์ตูนอเมริกันที่จัดพิมพ์โดยสำนักพิมพ์ดีซีคอมิกส์ สร้างสรรค์โดย มอร์ต ไวซิงเงอร์ (	Mort Weisinger) และ จอร์จ แพปป์ (George Papp) ปรากฏตัวครั้งแรกใน More Fun Comics ฉบับที่ 73 (พฤศจิกายน ค.ศ. 1941) พร้อมกับตัวละครอะควาแมน โดยมีลักษณะเป็นนักธนูชุดเขียวที่เหมือน โรบินฮูด ผสมกับ แบทแมน

**แหล่งข้อมูลอื่น**
 Green Arrow at the DC Database Project-  Green Arrow's secret origin date=2008-08-10  at DC Comics.com-  Earth-1 Green Arrow Index date=2013-01-02 -  Earth-2 Green Arrow Index date=2013-01-02 -  Index of the Earth-One adventures of Green Arrow-  Green Arrow at Don Markstein's Toonopedia
หมวดหมู่:ตัวละครดีซีคอมิกส์
หมวดหมู่:ซูเปอร์ฮีโร่ในดีซีคอมิกส์
หมวดหมู่:ซูเปอร์ฮีโรที่มีการปกปิดตัวตนจริง
หมวดหมู่:ตัวละครที่เป็นนักยิงธนู
หมวดหมู่:ตัวละครที่เป็นนักเทควันโด
หมวดหมู่:ตัวละครที่เป็นนักฮับกีโด
หมวดหมู่:ตัวละครที่เป็นนักยูโด
หมวดหมู่:ตัวละครที่เป็นนักคาราเต้
หมวดหมู่:ตัวละครที่เป็นนักหย่งชุน
หมวดหมู่:ตัวละครที่เป็นนักเคลื่อนไหว
หมวดหมู่:ตัวละครที่เป็นผู้ทำตัวเป็นศาลเตี้ย
ศูนย์พัฒนาการประมงแห่งเอเชียตะวันออกเฉียงใต้

ศูนย์พัฒนาการประมงแห่งเอเชียตะวันออกเฉียงใต้ (Southeast Asian Fisheries Development Center, SEAFDEC) เป็นองค์กรระหว่างประเทศระดับภูมิภาคที่ก่อตั้งขึ้นตามข้อตกลงระหว่างประเทศ  มีสำนักงานใหญ่ตั้งอยู่ ณ ประเทศไทย

**ประวัติและความเป็นมา**
ศูนย์พัฒนาการประมงแห่งเอเชียตะวันออกเฉียงใต้เป็นองค์กรระหว่างประเทศระดับภูมิภาคที่ก่อตั้งขึ้นตามข้อตกลงระหว่างประเทศเมื่อวันที่ 28 ธันวาคม พ.ศ. 2510 โดยมีวัตถุประสงค์ที่จะดำเนินการอันก่อให้เกิดการพัฒนาการประมงให้เจริญรุดหน้า เพื่อให้สามารถนำสัตว์ทะเลมาใช้เป็นอาหารได้เพียงพอแก่ความต้องการของประชาชน และนำเทคโนโลยีใหม่ ๆ ทางการประมงมาประยุกต์และเผยแพร่ต่อชาวประมงภายในภูมิภาค
ปัจจุบันศูนย์ฯ มีสมาชิกรวม 11 ประเทศ ได้แก่ ญี่ปุ่น มาเลเซีย ฟิลิปปินส์ กัมพูชา ลาว อินโดนีเซีย เวียดนาม พม่า สิงคโปร์ บรูไน และไทย โดยเหตุที่ประเทศไทยเป็นผู้ริเริ่มเสนอโครงการก่อตั้งศูนย์ฯ ต่อที่ประชุมคณะรัฐมนตรีเพื่อพัฒนาเศรษฐกิจในภูมิภาคเอเชียอาคเนย์ ครั้งที่ 1 เมื่อปี พ.ศ. 2509 ประเทศไทยจึงได้รับเกียรติให้เป็นที่ตั้งของสำนักเลขาธิการและสำนักงานฝ่ายฝึกอบรม และให้ผู้แทนไทยทำหน้าที่เป็นเลขาธิการและผู้อำนวยการฝ่ายฝึกอบรม มานับตั้งแต่แรกตั้งจนถึงปัจจุบัน เลขาธิการทำหน้าที่เป็นผู้ควบคุมการปฏิบัติงาน และประสานงานระหว่างประเทศสมาชิกและประเทศหรือองค์กรอื่น ๆ ที่เกี่ยวข้อง

**องค์ประกอบหน่วยงาน**
ศูนย์พัฒนาการประมงแห่งเอเชียตะวันออกเฉียงใต้ แบ่งส่วนการบริหาร ซึ่งมีที่ตั้งในระหว่างประเทศสมาชิก ดังนี้ คือ - สำนักเลขาธิการ (Secretariat) ตั้งอยู่ที่ประเทศไทย - สำนักงานฝ่ายฝึกอบรม (Training Department: TD) ตั้งอยู่ที่ประเทศไทย- สำนักเพาะเลี้ยงสัตว์น้ำ (Aquaculture Department: AQD) ตั้งอยู่ที่ประเทศฟิลิปปินส์- สำนักงานฝ่ายวิจัยผลิตภัณฑ์ประมง และการแปรรูปสัตว์น้ำ (Marine Fisheries Research Department: MFRD) ตั้งอยู่ที่ประเทศสิงคโปร์- สำนักงานฝ่ายพัฒนาและการจัดการทรัพยากรประมงทะเล (Marine Fishery Resources Development and Management Department: MFRDMD) ตั้งอยู่ที่ประเทศมาเลเชีย- สำนักงานฝ่ายพัฒนาและการจัดการทรัพยากรประมงน้ำจืด (Inland Fishery Resources Development and Management Department: IFRDMD) ตั้งอยู่ที่ประเทศอินโดนิเชีย

**รายนามเลขาธิการ**

**หลักสูตร**
ประกาศนียบัตรวิชาการประมงและวิชาวิศวกรรมประมง  (รับรองโดยสำนักงาน กพ.)

**แหล่งข้อมูลอื่น**
  SEAFDEC-  SEAFDEC/Training Department

**ดูเพิ่ม**
 คณะประมง มหาวิทยาลัยเกษตรศาสตร์- กรมประมง- กระทรวงเกษตรและสหกรณ์ (ประเทศไทย)

**อ้างอิง**
หมวดหมู่:การประมง
หมวดหมู่:องค์กรเกี่ยวข้องกับสมาคมประชาชาติแห่งเอเชียตะวันออกเฉียงใต้
หมวดหมู่:องค์การในกรุงเทพมหานคร
ไตควันเด๋า

ไตควันเด๋า (跆拳道) เป็นภาพยนตร์ของประเทศจีน ออกฉายประมาณปี ค.ศ. 2002 ภาพยนตร์เรื่องนี้ส่งปฏิกิริยาอย่างมากในเชิงดี ทำให้กีฬาเทควันโดเริ่มเป็นที่นิยมในประเทศจีนอย่างมาก

**เรื่องย่อ**
เป็นเรื่องราวของผู้หญิงคนหนึ่ง ที่ไม่ชอบกีฬาเทควันโด แต่ต้องมาผันชีวิตตัวเองมาเป็นนักเทควันโดทีมชาติจีน เพื่อการได้เหรียญในโอลิมปิกปี 2000 ซึ่งช่วงนั้นเทควันโดเริ่มเป็นของใหม่ในโอลิมปิกครั้งนี้ และจนได้เป็นนักเทควันโดทีมชาติจีนจนได้

**อ้างอิง**
หมวดหมู่:ภาพยนตร์จีน
หมวดหมู่:ภาพยนตร์กีฬา
หมวดหมู่:ภาพยนตร์ศิลปะการต่อสู้
พระเจ้าเฟลิเปที่ 3 แห่งสเปน

พระเจ้าเฟลิเปที่ 3 แห่งสเปน (Felipe III de España; 14 เมษายน ค.ศ. 1578 - 31 มีนาคม ค.ศ. 1621) หรือ พระเจ้าฟีลิปึที่ 2 แห่งโปรตุเกส (Filipe III)  หากเมื่อเรียกพระนามตามแบบสเปน ทรงดำรงพระอิสริยยศเป็นพระมหากษัตริย์แห่งสเปน พระมหากษัตริย์แห่งโปรตุเกส ประสูติเมื่อวันที่ 14 เมษายน ค.ศ. 1578 ที่กรุงมาดริด ประเทศสเปน เป็นพระราชโอรสในพระเจ้าเฟลิเปที่ 2 แห่งสเปน ที่ประสูติแต่สมเด็จพระราชินีอันนาแห่งสเปน และยังทรงเป็นเชื้อพระวงศ์ราชวงศ์ฮาพส์บวร์ค ต่อมาเมื่อพระราชบิดาสวรรคตในปี ค.ศ. 1598 พระองค์จึงขึ้นครองราชย์สืบต่อมาในวันที่ 14 เมษายน ค.ศ. 1598 ขณะที่พระชนม์ได้ 20 พรรษาพอดี ทรงครองราชย์ในฐานะพระมหากษัตริย์แห่งสเปนเป็นระยะเวลา 23 ปี ทรงอภิเสกสมรสกับเจ้าหญิงมากาเร็ตแห่งออสเตรีย พระเชษฐภคินีของสมเด็จพระจักรพรรดิเฟอร์ดินานด์ที่ 2 แห่งโรมันอันศักดิ์สิทธิ์ และสวรรคตเมื่อวันที่ 31 มีนาคม ค.ศ. 1621 ขณะพระชนม์ได้ 43 พรรษา

**พระราชโอรสและพระราชธิดา**
 เจ้าหญิงอานน์แห่งออสเตรีย- พระเจ้าเฟลิเปที่ 4- เจ้าหญิงมาเรีย แอนนาแห่งสเปน- เจ้าชายการ์โลสแห่งสเปน- เจ้าชายเฟอร์ดินานด์แห่งออสเตรีย
หมวดหมู่:บุคคลที่เกิดในปี พ.ศ. 2121
หมวดหมู่:พระมหากษัตริย์สเปน
หมวดหมู่:พระมหากษัตริย์ซิซิลี
หมวดหมู่:พระมหากษัตริย์โปรตุเกส
หมวดหมู่:ราชวงศ์ฮาพส์บวร์ค
หมวดหมู่:บุคคลจากมาดริด
หมวดหมู่:เจ้าชายสเปน
หมวดหมู่:เจ้าชายโปรตุเกส
หมวดหมู่:ดยุกแห่งมิลาน
หมวดหมู่:ดยุกแห่งมงบล็อง
หมวดหมู่:เจ้าชายแห่งอัสตูเรียส
หมวดหมู่:สหภาพไอบีเรีย